
Bu vaqianı sizge aytmaycag olıp aman-aman yarım asır dayansam da, kene de şeytanlarım 
qozğaldı ve şunı mıtlag yazıp qaldırmaqnı mafia mecbur ettiler desem olacaq. 

Yaznıf başı edi. Canerikler endi çeçeklerinden arınıp yem-yeşil yapraglar arasından dane- 
dane seçilip başladılar. Bizler mektepten qaytqanda yol boyunda, ya da kimnif azbarında olsa 
olsun, canerik teregi körsek, onı astından iç de tegin keçalmaz edik. Ne içündir bilmem, bizim 
köynifi canerik terekleri pek yüksek ediler. Belki, bizge, balalarğa o vaqıt öyle körüledir. Er alda 
tereklerge tırmaşıp minmege balalıqtan ustalığımız olsa da, canerik teregine mingenler aramızda 
pek siyrek ola edi. Öyle vaqıtta bizler o günasız, indemey susıp turğan tereklerge qolumızda ne 
olsa şıbalay, közlerini qıra, pıtaqlarını sındıra, yerge tökülgen çiy eriklerni ceplerimizge toldura, 
ekşiliginden çıraylarımıznı sıta-sıta aşay ve evlerimizge darqala edik. 

Bir kün men ceplerimni şıplap, tütün aranı qarşısındaki yüksek bayır töpesinde, beyaz 
taşlardan qalanğan işar üstünden ayaqlarımnı sallandırıp, tişlerim qamaşqance şu yeşil eriklerni 
asap keyf çatmaqta edim. Birden tirsegimni qattı sıqıp bir adam tuttı. Aylanıp baqsam, 
köyümiznif tükâncısı Aqmolla ağam. 

— Ceplerifide ne bar? — dedi o. 

Men indemedim. O qolunı cebime soqtı ve bir avuç erik alıp: 

— Bu ne? — dedi menim közlerim ögünde avuçını açıp. 

— Erik, — dedim nefesimni tıyıp. 

— Qaydan aldı? 

Men yalan aytmağa bilmey edim, em de qorqa edim. Çünki, anam maña: “Yalan 
aytganlamıf işi yürmez, Alla qısmetini bermez”, — dey edi. Başımnı aşağı astım, indemedim. 

— Bir daa taş atıp, tereknifi pıtaqlarını gırarsıfız, epifizni mınavı yipke bağlap canerikke 
asarım — dedi Aqmolla ağa. 

Men onif bu ciddiy laqırdısına inandım ve bir daa ömürim boyunca, degil canerikke, 
umumen iç bir terekke, iç bir mahlüqqa taş atmadım. Dostlarımnı da haberdar ettim. Olarnıü da 
çoqusı maña inandılar ve menim tutqan yolumdan kettiler. Lâkin köyümizde künlerniñ birinde 
öyle acayip bir vagia oldı ki, oni bu künge qadar sağ-selâmet olğan köydeşlerim iç unutıp 
olamadılar ve siyrek-sepelek körüşüvlerde şaga yerine ille bir añıp keçeler. 

Canerikler endi başlap suvlanğan ediler. O mubarek yemişnifi bu çağında eki danesini ağzıfa 
alsafi, tişlerin öyle qamaşa ki, ondan sofi ötmekni zornen tişleysifi. Köynifi ortasındaki furun 
aldında oynaşamız. O yerde er vaqıt köynifi gartları buluna, caminifi divar boyunda tizilişip 
oturalar ve bütün dünyadan haber bereler. Port-Arturdan başlap, Avstriya cenkine keçeler, sofira 
aileviy munasebetler, namus-ırız meseleleri ve ilâhre. Etraflıca bilgili, keniş malümatlı tecribeli 
ömür saibi olıp ösmek istesefi, bu qartlar yanında er kün bir saat indemey otursafi, iç de zarar 
etmezsifi belleyim. 

Aqşam üstü qartlarnıü bu coşqun subetlerini aşağı maalle taraftan keleyatqan bir adam böldi. 
Onıñ ayaqlarında çullarnen bağlı eki cartı kaloş, üstünde delik-teşik olğan pamuqlı ştan, kirden 
meşinlenip, saqızlanıp qalğan kölmek. Saçı, sagalı, efisesi öyle ösken ki, közleri zornen seçile. 
Uzaqtan baqqanda bu ğarip adamnı sanki köpek talağan da, o zar-zornen qurtulıp qaçqan 
bellersif. 

Qartlarğa yaqınlaşqanınen episi ayaqqa turıp, diqqatını bu yabancı adamğa celp ettiler. Adet 
öyle. Ne yapacaqsıñ. Yerinden yalıhız bir qart turmadı. O, yüz dört yaşında edi. Biz kenarda ziy- 
çuv olıp oynavnı toqtattıq ve şu kişini meraqnen sarıp aldıq. O bizim ceplerimizden canerik 
çıqarıp aşağanımıznı eslep, “maña da berifi”, — degen kibi telmirip bizge baqmaqta. Aramızdan 
eñ atik soyu olsa kerek ki, cebinden bir avuç canerik çıqarıp oña uzattı. O bir avuç canerikni bir 
kereden ağzına tıqacaq oldı, bir qaç danesini yerge tükürdi. Egilip alacaq oldı. Biz oniü 
ekşiligine dayanamayıp, birer-birer zornen aşasaq da, o bir avuç erikni bir kereden ağzına 
toldurıp, çaynap başladı. Yutqanda közleri tögereklendi ve yaşlandı. Kene berse ediler degen kibi 


ep bizge baga. Bizler bir-birimizden körmekçi epimiz ceplerimizge gollarımıznı sogtıg. O 
başındaki cartı qasnaqlı şapkesini çıgardı. Şapkesi canerikke tolğan soñ, bir çetke buruldı ve iç 
kimsege qulaq asmadan bıqqance aşadı. Qartlardan birisi bizlerni çetke guvdı. Sofira onıfi yanına 
kelip: 

— Sen kimsif? — dep soradı. 

O “afilamayım” degen manada başını salladı. Qart sualini rus tilinde tekrarladı. O, “Nikita”, — 
dedi. 

— A, a. Sen Nikitasıf e? 

— Nikita, Nikita, — dedi o başını sallap. Qart keri qayttı. Divar tübünde tizilip oturğanlar 
yanına kelip: 

— Allanıt yollağan bir ğarip musafiri eken. Adı Nikita. Bag onıf alına, çuluna. Ne yapmalı 
cemaat? — dedi. 

— Evge alıp ketip musafir eteyik, — dedi bir qart. 

— Onıf qarnını aşqa toydurmaq kerek, — dedi ekinci qart. 

— Urbasını avuştırıp, saçı-sagalını tıraş etmek kerek, savaptır, — dedi diger qart. 

— Alla musafirine meramet eylemek kerekmiz. Aşindi avu yerde o qadar erik aşağan soñ ölip 
qalmasın. Onıü günası bizge kerekmey. Aydın nevbetnen alıp qarnını toydurayıq, — dedi yüz dört 
yaşlı çal. 

Bu sözler, bu qarar köyümiznif halqı içün bir qanun edi. Olar yıllar devamında böyle 
insaniyetlik qanunlar esasında yaşap kelgenler. Olar kimsege hiyanetlik etmekni, aqsız, adaletsiz 
yoldan ketmekni aqıllarına bile ketirmey yaşağanlar. Çaqıllı, taşlı bayırlar töpesine suv çıqarıp 
bostancılıq etkenler, qazmalarnen dağlarnı sökip, kütüklerni çıqarıp, özlerine bir avuç topraq 
tapıştırğanlar ve o yerde qartop, baqla, soğan, mısırboğday, qabaq, biber, patilcan ve ilahre ekip 
bala-çağasını keçindirip ömür sürgenler. Olar hırsızlıq, yüzsüzlik, namussızlıq ne ekenini 
bilmegenler. Bir-birinifi taqdirine, başına tüşken eşqalğa yanğan-küygenler, ellerinden kelgen 
yardımnı bir-birinden ayamağanlar. Suvnı bir çapalıq, eki çapalıq, üç çapalıq, dep öz araları 
taqsim etkenler. Ekseriy vaqıt Allanıñ yağmurına işanıp yaşağanlar. Yağmur yağsa — berekettir, 
dep quvanğanlar. Asırlar devamında öz urf-adetlerini nesilden-nesilge keçirip saqlağanlar. 
Köyniü qartları agılnıfi hazinesi olğan. Kimni başına bir-de-bir eşqal-müsibet tüşip qalsa başta 
ürmetli qartlarnıü aldına barıp agıl tanışqanlar. Devlet teşkilatlarına, sud idarelerine barıp 
şikâyetlenmekni ayıp tanığanlar. Er şeyni cemaat arasında qartlarnıñ çıqarğan ükmüne 
boysundırğanlar... İnsannıf bahtı — yalıhız namuslı emektedir, dep bilgenler. 1936 senesine 
qadar, kulak sürgünligini esapqa almasaq, yüz yigirmi hanelik köyde bir adam makeme qapısı 
körmedi. Mına bufa serbest ayatnıfi ve dünya tsivilizatsiyasınıfi eñ yüksek derecesi deseñ de 
olacaq. Bu şeyler ana yurtumıznıf dağ eteklerinde yerleşken menim doğmuş köyümde ancaq 
böyle edi. Yaflışım olsa, köydeşlerim maña afu etsinler. 

— Öyle olsa, bugün onı men alıp keteyim, — dedi gartlarnıfi biraz areketçen soyu. O Nikitanın 
yanına barıp, “yür keteyik” manasında başını salladı. Nikita iç bir türlü itiraz bildirmeden onı 
artından tüşip ketti. 

Aradan bir afta keçti. Nikitanıfi üstünde kostüm, başında qalpaq, ayaqlarında ayaqqap, saç, 
saqal tıraş etilgen alda öz qonaqbayınen beraber kene şu furun aldına keldiler. Qartlar bu orta 
boydan biraz qalqımca, tögerek betli, kefi omuzlı, yigirmi sekiz yaşlarında, bet-sımasına 
baqqanda, dızman kişige befizegen Nikitanı körgende, öz közlerine inanmadılar. 

— Sen bu adamğa ne yaptıfi ya, o yañıdan dünyağa kelgenge beüzey, — dediler gartlar onı 
qonaqbayına. 

— Bir şey yapmadım, — dedi o. — Legenge goyıp, qara sabunnen yahşı etip yuvundırdım. 
Temiz iç kiyimi berdim. Saqalını tıraş ettim, saçını qırqtım. Mına üstündeki kostüm menimkidir. 
Em oña tamam uyğanını aytmaysızmı. 

— Sofi, o yaqı ne olacaq? 

— Kimnif qulu bu aslında öz ayağınen kelip çıqqan adam? 

— Kimnif qulu bilmeyim, — dedi qart. — Aslında o orus taraftan. Nasıldır bir belalarğa oğrasa 
kerek. Bizde qalmağa, bizim cemaatnıfi, bizim kolhoznıf azası olmağa istey. 


— Öylemi? Aysa onı yahşı sınap baqmaq kerek. Eli bir işke kelişemi şunıf? 

— Bilmeyim. Ekimiz aflaştıq, yarın mafia arıq açacaq oldı. Arığım çoqtan toldı da ya. 

— Aydı, faydalan, lakin qarnını yahşı toydur, elem etmesin. 

— Ebet, ebet, aç ayuv oynamaz. Eli kelişse, bizde de etilecek işler çoq, — dediler qartlar. 

Böylelikle, Nikita köyde qaldı. Başta özüni birinci şorbacısına azbarnıf yuqarı başında teren 
arıq qazdı. Sofira eçki aranını tahtaladı ve qapısını qoydı. Qomşular Nikitanıfi bu işini pek 
begendiler ve onı nevbetnen çağırıp, aşatıp-toydurıp öz azbarlarında çıqıp qalğan zarur işlerde 
işlettiler. Lâkin kimge barıp işlese de, özüniü birinci qonağına qaytıp kele, onıfi sofasındaki tahta 
set üstünde yatıp yuqlay, saba kene iş bergen adamğa barıp işley ve tamağını toydurıp yerine 
qaytıp kele. 

Böylece bir yıl qadar devam etti. Nikita bütün köynif deligi-teşigini ögrendi. Bütün halgnıü 
adeti ve tabiatını menimsedi. Cıyınlarda, toylarda oldi. Cenazelerde çetten iştirak etip, halqnen 
beraber o da oz yanığını bildirdi. Lâkin qabir qazmadı. O bile edi ki, “kâfirge musulman qabri 
qazmağa olmay”. Lâkin onıü bütün cemaatqa başqa bir çuqur azırlağanından köy halqınıf haberi 
yoq edi... 

Nikita saba adamlarnen merabalaşa, gol tutuşa, külümsirey, temiz qrımtatar tilinde al-hatır 
soraşa ve halq şaqalarını yerli yerinde qullanıp leskerini omuzına urıp, yer qazmağa çıqıp kete. 
Qısqadan aytqanda, Nikita öyle bir yigit oldı ki, körmelisifi. Qalın celkesi, qırmızı yüzü, iri, 
dülber közleri, yımşaq muamelesi, külümsirep turğan yüzü adamlarnı kün-künden özüne 
isindirdi ve köy cemaatı içinde Nikitanı bisinmegen bir adam qalmadı. Atta bayram, seyranlarda, 
qadın-qızlarnıfi diqqatını da celp etken bir Nikita oldı. Lakin umum cemaat arasında saqlanğan 
qanundan bir adım tışarı atlamadı. O bile edi ki, bu meselede yaflış adım atsa, mıtlag cemaat 
kötegi aşaycaq, eñ eyi alda köyden masharaca quvulacaq. Masharalıq onı öyle pek raatsızlamasa 
da, içinde tutqan esas maqsadına irişalmaycaq. Öyle olğanda, efi yahşısı, qızlar arasında özüni 
yigitçe tutmaqtır. Nikita da öyle yaptı. Qartlar ise, oña “çoq namuslı yigit eken” dep işançını 
kün-künden arttırdılar. Allanıfi aldında “bir orozlu qulnıü daa savabını qazandıq” dep mıyıg 
sıypap oturdılar. 

Künlerden bir kün kolhoz klubunda toplaşuv oldı. Toplaşuvda esas kün tertibi baqılğan soñ, 
Nikitanıf lafı çıgtı. Kolhoz idaresi onıfi gramotnıy (oqumiş) adam olğanını bilgen ve 
buhgalteriyada mıtlag böyle “gramotnıy” adam çalışması zarur ekenligini ortağa goydı. Cemaat 
bu teklifke bir ağızdan razı oldı. Nikita endi kolhoz buhgalteriyasında çalışıp başladı. İdareniñ 
qararınen oña Üte maalledeki Gazı ağanıf tütün aranı yanındaki tabelci odasını berdiler. Köy 
cemaatı bu “yağız” adamnı acıp, oña qazan, çanaq-çölmek, yastıq, töşek, yorğan ve saire, 
adamğa yaşamaq içün zarur olğan bütün şeylerni taşıp, odasını baştan-ayaq donatıp, yaraştırıp 
berdiler. 

Tezden Nikitanıf üstünde kendisine yaraşqan kostüm, başında şlâpa, boynunda galstuk 
peyda oldı. Bu qırımtatar köyçigi içinde Avropa biçiminde yürgen eki adam olsa, onıfi biri Nikita 
edi. Tertipli yürüv ve medeniy muamelede bulunuv ketken sayın adamlarnıfi ürmetini qazandı, 
köyge kelgen-ketken musafirlernifi diggatını celp etti, hususan rayon dairesinde onıfi bergen 
esabatları bir minsiz gabul etilgeni hususında müsbet lagırdılar cayrap başladı. 

Şu yılı bağçalarda öyle nomay bereket oldı ki, tereklernifi çatalları mayışıp yerge avdarıldı, 
çatal goyulıp yetiştirilmegen pıtaglar ise sınıp-sınıp aşağı sarqıp qaldılar. Bağça bereketi bu 
yerdeki köylü halgınıfi bahtı sayıla elbet de. Bereket oñ olğan yılı halqnıt götlü de toq, keyfi de 
yerinde, er kes şefi-şeramet, bağçalar içinde sepet-sepet alma ayıp, sortlarğa ayırıp, sıqlamalarğa 
çırmap, yaşçiklerge yımırta tizgen kibi yerleştirip devletke teslim eter ediler. Böyle bol bereket 
vaqtında, Alla saqlasın, apansızdan bir yel çıqıp qalsa, yerge tökülgen tökündini cali ayıp 
yetiştiralmay edi. 

O vagıt bizim kibi mektep talebelerini ocalarımıznıü yolbaşçılığı altında bağçalarğa alıp çıqar 
ve tökündi cıydırır ediler. Yalıfız tökündi, çünki terekten merdivenler üstüne çıqıp alma 
cıymaqnı balalarğa işanmay ediler. Daa doğrusı, balalar yemişni üzgende, sepetke qoyğanda 
muqayt olmayıp, ezip taşlaylar, ezilgen yemişni ise devlet qabul etmey, dey ediler. Bizim cıyğan 
tökündilernifi bir qısmı eskencelerge bekmez qaynatmağa, bir qısmı ise, kertip yemiş qurutmağa 


keter edi. Bu işler episi zevg ile, gurur ile yapılır ve adamlarnıfi bahtına baht goşulır edi. Bu 
zevglı işlernifi eñ zevglısı — eskenceler edi. Bizim köyde bereket oñ olğan yıl eñ azdan üç-dört 
yerde eskence çalışır edi. Olarda gece ve kündüz aşlavlarda balaban ağaç togmaglarnen yemiş 
dögip, eskencelerde şırasını sıgıp çıgarır ve büyükten-büyük mahsus bekmez tavalarında sabır 
ile, aqşamdan sabağa qadar reçelli bekmez gaynatır ediler. Reçelli degeni şu ki, tavalarğa 
yüzümerik, ayva ya da başga yemişler kertip taşlar ediler. Lâkin olarnı arasında yüzümerik 
reçeline yeter yoq edi. O bekmezler öyle lezetli olur edi ki, bekmez tüşken soñ, balalarğa tavanı 
berir ve bizler ziy-çuv olıp parmaglarımıznen, ya da elimizge temiz yonğaçıglar alıp tava tübü 
yalar edik. Mektepten gaytganda eskencelerge kirip yüzer togmag ursag, bizge birer galay şıra 
berir ediler. Eger şırağa toymasafi yüz toqmaq daa ur, bir qalay şıra daa içersif... 

Mına o zamanlar nasıl usullarnen balalarnı emekke alıştıra ediler. Şimdi başımız, saçımız 
ağarsa da, o zevqlı künlerni alâ daa hatırlaymız. 

Küznifü qaynaq künleri keçip kettiler. Bereket cıyıldı, anbarlar toldı, devlet planları 
artqaçınen eda etildi. Qalğan bet-bereket kolhozcılarğa taqsim etildi. Er kes emegine köre aggını 
aldı. Evlerge araba-araba yemiş taşıldı. Onı kimisi qışqa saqladı, kimisi quruğa kertti, kimisi 
bekmez gaynattı, deycegim er kes öz keregini tıqattı. Lâkin yemişnifi eñ sağlamını saylap, ayırıp 
salqın mağazlarda saqlamaq ve sırası kelgende onı satıp, aqçağa çevirmek, ya da zahirege 
değişmek o tarafnıfi halqlarında bir adet olıp qalğan edi. 

Bağçalar ağır yükünden temizlendi. Küz yellerinden yapraqlar sararıp yerge töküldiler. 
Köylüler endi raat-raat nefes alıp, aqşamları fener yaqıp bir-birine musafirlikke qatnap, birer 
filcan qave içip, gonuşıp, keyflenip başlağan vaqıtta ister-istemez qışqa saqlağan almalarını nasıl 
bir yolnen, qaydadır alıp ketip satuv aqqında laqırdılar çıqıp başladı. Bu laqırdılar yavaş-yavaş 
kolhoz idaresine barıp yetti. Er kes aqlına kelgen ğayeni ortağa süre. Biri dey: 

— Şeerge adam yibereyik, larök açsın ve bizim yemişlerni satıp parasını bersin. 

Digeri dey: 

— Yoq, bizim şeerlerimiz yemiş tolu. Olarnı uzaq şimal taraflarğa yiberip sattırmaq lazimdir. 

Böyle çeşit türlü laqırdılarnıf bir neticesini çıqarmaq içün kolhoz idaresi toplaşuv çağırdı. 
Toplaşuvğa er kes keldi. Çünki anda er kesnif aldında turğan can mesele baqılacaq. Yani, bütün 
yaz maflay teri tökip elde etken bereketini parağa çevirip, öz kereklerini alacaq ve ailesini qış 
boyunca temin etecek. Toplaşuvda bu mesele ortağa goyuldı. Nasıl şeerge ve kimni yollamalı? 
Kolhozcılardan biri turp: 

— Yollaycaq olsaq aqaylar, adamnı memleketnifi eü büyük şeerine yollayıq. Halq çoq yerde 
fiyatlar da yahşı ola. Men Moskvağa yollayıq deyim. 

— Siz kimni teklif etesiz? 

— Kim olsa olsun, menimçün farqı yoq, tek paramnı qoluma bersin. 

Zaldan diger bir ses daa eşitildi: 

— Cemaat, men dün Leningraddan kelgen bir adamnen laf ettim o yerde sınapnıf kilosı sekiz 
kümüş eken. 

— Siz kimni teklif etesiz? 

— Menimçün farqı yoq. Lakin o yerge barğan adam gramotnıy olmaq kerek. Til bilmek kerek. 

— Ali aqay olsunl 

— Veli aqay olsunl 

Zaldan daa başqa sesler de eşitildi. Ali aqay turıp: 

— Men daa Bağçasaraynı körmedim, sen meni Katarinanıfi şeerine yiberecek olasıfi, — dep 
itiraznen yerge oturdı. Veli aqay turıp: 

— Közüm batmay cemaat, yolda galırım dep qorqam, — dedi. 

Şu arada zaldan: 

— Bu işke Nikita lâyıgtır! Ebet, ebet, Nikita lâyıgtır! — degen sesler yanğıradı. 

Toplaşuv bitti. Nikita cemaatnıf teklifini qabul etti. On kün içinde bütün köyniñ cemaatı 
qışlıq saqlap qoyğan eñ yahşı almalarını yaşçiklerge toldurıp üstlerini dran tahtalarnen mıhlap 
qoydılar. O vaqıttaki alma yaşçikleri eki közlü olıp, er bir tolu yaşçik eki pud esap etile edi. Halq 
öz yaşçiklerini mıhlap azırlamaqta, Nikita ise demiryol stantsiyasına qatnap vagon tutuv 


peşinden yüre. Almalarnı toplav punktunda o bir kün ilân etti ki, Leningradğa cemaat malını alıp 
barmag içün mahsus vagon tutgan. Kim ne gadar istese, gabul punktuna alıp kelsin. Maallelerden 
araba-araba tolu yaşçikler ketirilip başladı. Nikita cedvelge er kesnifi adı, familiyasını yazıp 
almalarnı gabul etti. Ertesi künü arabalarğa yüklep stantsiyağa alıp kettiler. Köy cemaatı 
Nikitanıñ qoluna kerek vesigalamı tutturıp, bir vagon almanı Leningradğa satmağa yolladı. Er 
kes, sekizer kümüşten satılsa ne gadar para alacağını esaplap yürdi. Kimisi toy yapacag, kimisi 
ev kereklerini tekmilleycek, kimisi gışlığını alıp qoyacaq... 

Nikita şu ketişnen alâ daa kete. O bir daa köyge gaytıp kelmedi. Köy cemaatı içinden bir 
adam tapılmadı ki, onı araştırsın, bulsun ve cezasını bersin. Şübesiz, idare hadimleri soraştıdılar, 
lâkin olar Nikitanıfi izine tüşalmadılar. Şu ketiş, bu ketiş. Nikitanıfi adı köy cemaatınıf tilinde 
tespi oldı. Onıñ aqqında efsaneler uydurdılar. Adamlar bir-birini körgende “Bizim Nikitadan 
haber yoqmı?” — dep soraştılar, ya da “Bizim Nikita tezden kelecek eken”, — dep bir-birlerini 
eriştirdiler. 

Nikita ketti, Nikita yoq, lâkin bu bütün bir köy cemaatını aldattı afigav etti demek degildir. O 
vaqıttaki köy cemaatı içün bu olıp keçken vaqia büyük yüzsüzlik ve vicdansızlıq edi. Olar er 
kesni özleri kibi belley ediler. “Ettigini Alladan bulsun”, — demekten başqa bir şey aytmadılar. 
Lakin bizim Nikita namus ve ırızını — yüzsüzlik ve nefisine değiştirdi. 

Oquyıcı meni doğru afilaması içün bu yerde şufa qayd etmek zarurdır belleyim. Böyle 
dolandırıcılar er türlü halqta ola bilir. Mında Nikitanı başqa milletke mensüp olğanı içün söz 
yürütilmey. Maqsat şu köy cemaatınıfi ömür yolunda asıl yeri olıp keçken bu vagianı olğanı kibi 
akis ettirmektir. 

Şimdi o zamannıfi adamlarından pek siyrek rastketirmek mümkün. Episi bu dünyadan 
namusı, ınzınen ketti. Bağçaları da uzaqlarda qaldı. Lâkin nesil devam etmekte. Devir adamlarnı 
da değiştirdi. Olarnıf balaları belli injenerler, belli ekonomistler, belli agronomlar ve yazıcılar 
olıp yetiştiler. Olar kene de yamanlıg tüşünmeyler. Bir-birlerinen körüşkende “Nikita köyge 
gaytıp kelmegen ekenmi, barsag bütün gabaatını bağışlar edik”, — dep şagalaşalar. 


